Competències de l'Administració de la Generalitat
Departament de Sanitat i Seguretat Social
El Consell de Salut de Catalunya i els consells de participació territorial de salut
Departament d'Economia i Finances
Estructura i ordenació del Servei Català de la Salut
Estructura i organització centrals
Règim d'organització i funcionament
El Consell de Direcció de la Regió Sanitària
El Gerent de la Regió Sanitària
Ordenació sanitària territorial
Ordenació funcional hospitalària: la Xarxa Hospitalària d'Utilització Pública
Requisits, procediment per a la inclusió i l'exclusió, nivells i àrea d'influència
Continuïtat i estabilitat del Sistema sanitari integral d'utilització pública de Catalunya
Mitjans materials i règim patrimonial
Règim financer, pressupostari i comptable
Per reglament s'han d'establir:
Règim d'impugnació dels actes, responsabilitat, representació i defensa en judici
Representació i defensa en judici
Competències dels Consells Comarcals i els Ajuntaments
Competències dels Consells Comarcals
Docència i investigació sanitàries
Disposició addicional Primera - Disposició addicional Vintena
Funcions de representació territorial del departament competent en matèria de salut
Participació en comissions específiques
Legitimació per a entendre desestimada la sol·licitud
Disposició transitòria Primera - Disposició transitòria Novena
Disposició final Primera - Disposició final Tercera
Corresponen al Consell Executiu de la Generalitat, en els termes establerts a l'article 1 d'aquesta Llei, les competències següents:
a) L'aprovació del Pla de Salut de Catalunya.
c) L'aprovació del projecte de pressupost del Servei Català de la Salut.
d) L'acord de nomenament i de cessament del Director del Servei Català de la Salut.
e) L'acord de constitució d'organismes dependents del Servei Català de la Salut.
f) L'autorització de la formació de consorcis i la creació, per part del Servei Català de la Salut, de qualssevulla altres entitats admeses en dret o la seva participació en aquestes.
g) La creació dels organismes d'investigació que consideri escaients per tal de programar, estimular, desenvolupar, coordinar, gestionar, finançar i avaluar la investigació en ciències de la salut.
h) Dictar la normativa del règim estatutari del personal de les diferents Administracions públiques de Catalunya amb competències sanitàries, d'acord amb allò que preveu la Llei 14/1986, del 25 d'abril, General de Sanitat.
i) Totes aquelles altres que li atribueix l'ordenament vigent.
Corresponen al Departament de Sanitat i Seguretat Social, en relació amb l'ordenació sanitària que estableix aquesta Llei, les competències següents:
a) La determinació dels criteris, les directrius i les prioritats de la política de protecció de la salut i d'assistència sanitària i sòcio-sanitària.
b) La determinació dels criteris generals de la planificació sanitària i l'ordenació territorial dels recursos humans.
c) La direcció, la vigilància i la tutela del Servei Català de la Salut.
d) El control, la inspecció i l'avaluació de les activitats del Servei Català de la Salut.
e) L'elevació al Consell Executiu de la proposta del Pla de Salut de Catalunya.
f) Coordinar els programes d'investigació i recursos públics de qualsevol procedència, als efectes d'aconseguir la màxima productivitat de les inversions.
h) L'elevació al Consell Executiu de la proposta de constitució d'organismes, la formació de consorcis i la creació, per part del Servei Català de la Salut, de qualssevulla altres entitats admeses en dret o la seva participació en aquestes.
i) La formació de l'avantprojecte de pressupost del Servei Català de la Salut, basat en la proposta acordada pel seu Consell de Direcció.
j) L'aprovació dels preus i les tarifes per la prestació i la concertació de serveis, així com la seva modificació i revisió, sens perjudici de l'autonomia de gestió dels centres sanitaris.
k) L'autorització de la creació, la modificació, el trasllat i el tancament dels centres, els serveis i els establiments sanitaris i sòcio-sanitaris, si escau, i la cura del seu registrament, catalogació i acreditament, si n'és el cas.
k bis ) L'establiment i la gestió d'un sistema d'informació integrat sobre els professionals que desenvolupen llur activitat a Catalunya, per compte propi o aliè, en centres públics i privats, que respongui a les necessitats de l'Administració sanitària per a l'exercici de les seves competències, especialment en matèria de planificació i organització de recursos sanitaris i de desenvolupament professional, i a partir del qual es comuniquin al Registre estatal de professionals sanitaris les dades necessàries per al manteniment i desenvolupament del sistema d'informació sanitària del Sistema Nacional de Salut, en els termes de l'article 53 de la Llei de l'Estat 16/2003, del 28 de maig, de cohesió i qualitat del Sistema Nacional de Salut, a la unitat directiva competent en matèria de professionals de la salut del departament competent en matèria de salut.
k ter ) La funció de disseny, aprovació, posada en pràctica i supervisió de les accions relatives a la seguretat de la informació del departament competent en matèria de salut i dels ens i organismes que hi són adscrits, per mitjà de la unitat competent de la Secretaria General del departament esmentat que tingui atribuïda aquesta funció per reglament.
l) Els registres i les autoritzacions sanitaris obligatoris de qualsevol tipus d'instal·lacions, establiments, activitats, serveis o articles directament o indirectament relacionats amb l'ús o el consum humà.
m) L'acord de nomenament i de cessament dels vocals del Consell de Direcció del Servei Català de la Salut, en els casos i en la forma establerts per aquesta llei.
o) L'acord de nomenament i de cessament dels membres dels Consells de Direcció de les Regions Sanitàries, així com de llurs respectius presidents i vice-presidents.
p) L'acord de nomenament i de cessament dels gerents de les Regions Sanitàries.
s) Totes aquelles altres que li atribueixi l'ordenament vigent.
La participació de la societat civil en el sistema sanitari públic de Catalunya s'articula mitjançant el Consell de Salut de Catalunya i els consells de participació territorial de salut, que es creen com a òrgans col·legiats de participació adscrits al Departament de Salut.
Corresponen al Consell de Salut de Catalunya les funcions següents:
a) Assessorar el Departament de Salut i els ens que en depenen en tots els assumptes relacionats amb l'atenció sanitària, l'atenció sociosanitària i la protecció de la salut, i formular-los propostes relatives a aquests àmbits.
b) Vetllar perquè les actuacions de tots els serveis, centres i establiments sanitaris que satisfacin necessitats del sistema sanitari públic català s'adeqüin a la normativa sanitària corresponent i es desenvolupin d'acord amb les necessitats socials i amb les possibilitats econòmiques del sector públic.v c) Informar sobre l'avantprojecte del Pla de salut de Catalunya, abans que s'aprovi.
d) Conèixer anualment l'escenari pressupostari del Departament de Salut, prèviament a l'aprovació de l'avantprojecte de pressupost.
e) Conèixer la memòria anual del Servei Català de la Salut i informar sobre aquesta, abans que s'aprovi.
f) Conèixer i orientar l'actuació dels consells de participació territorial de salut i, si escau, d'altres fórmules de participació de la societat civil en el sistema sanitari públic.
g) Realitzar qualssevol altres tasques que li siguin atribuïdes per llei o per reglament.
El Consell de Salut de Catalunya i els consells de participació territorial de salut poden crear les comissions específiques i els grups de treball que considerin necessaris, de caràcter temporal o permanent, amb vista al desenvolupament adequat de llurs funcions.
Els consells de participació territorial de salut, amb caràcter general, han de coincidir amb l'àmbit territorial de les regions sanitàries.
No obstant això, i sempre motivadament, poden tenir un àmbit territorial inferior, que ha de coincidir amb els sectors sanitaris o altres demarcacions funcionals en l'àmbit de les regions sanitàries.
Corresponen als consells de participació territorial de salut que tinguin com a àmbit una regió sanitària, les funcions següents, dins llur àmbit territorial:
a) Assessorar i formular propostes relatives als assumptes relacionats amb la protecció de la salut i l'atenció sanitària als òrgans territorials del Departament de Salut i dels ens que en depenen.
b) Verificar que les actuacions dels òrgans territorials del Departament de Salut i dels ens que en depenen s'adeqüen a la normativa sanitària i es desenvolupen d'acord amb les necessitats socials i les possibilitats econòmiques del sector públic.
c) Promoure la participació de la comunitat en els centres i els establiments sanitaris.
d) Conèixer l'avantprojecte del pla de salut de la regió i informar sobre l'avantprojecte, abans que s'aprovi.
e) Conèixer la memòria de la regió sanitària i informar sobre aquesta memòria, abans que s'aprovi.
f) Conèixer l'escenari pressupostari anual corresponent a la regió sanitària.
Les funcions dels consells de participació territorial de salut que tinguin un àmbit territorial inferior a la regió sanitària s'han d'establir per reglament, en funció de la demarcació amb què es creïn d'acord amb l'apartat 4.
En el cas que substitueixin, com a estructura de participació, els consells de participació territorial de salut de les regions sanitàries, els corresponen, com a mínim, les funcions que estableix l'apartat 5.
S'ha de regular per reglament el règim de funcionament i la composició del Consell de Salut de Catalunya i dels consells de participació territorial de salut.
La regulació de la composició del Consell de Salut de Catalunya i dels consells de participació territorial de salut ha de garantir que hi tinguin representació les entitats locals, els usuaris dels serveis sanitaris, els proveïdors de serveis sanitaris, els sindicats, les organitzacions empresarials, les corporacions professionals, les entitats veïnals, i també les associacions de pacients i familiars rellevants en el territori i altres entitats vinculades a aspectes de salut en el territori.
Atesa la singularitat organitzativa de l'Administració sanitària a la ciutat de Barcelona, mitjançant el Consorci Sanitari de Barcelona, i atès el règim jurídic especial de l'Ajuntament de Barcelona, que emana de la Llei 22/1998, del 30 de desembre, de la Carta Municipal de Barcelona, el Govern pot establir, per reglament, un règim especial en el règim de funcionament i la composició dels consells de participació territorial de salut corresponents als sectors sanitaris o altres demarcacions funcionals en l'àmbit territorial de la ciutat de Barcelona.
El Servei Català de la Salut s'estructura en els òrgans centrals de direcció i de gestió següents:
c) Les unitats que s'estableixin per acord del Consell de Direcció.
Un vocal o una vocal en representació del departament competent en matèria d'economia.
Sis vocals en representació del departament competent en matèria de salut.
Els presidents dels consells de direcció de les regions sanitàries.
El conseller o consellera· competent en matèria de salut del Consell General d'Aran.
Dos vocals en representació dels consells comarcals.
Dos vocals en representació dels ajuntaments.
Tres vocals en representació de les organitzacions sindicals més representatives de Catalunya.
Tres vocals en representació de les organitzacions empresarials més representatives del sector sanitari de cobertura pública a Catalunya.
Dos vocals en representació de les corporacions professionals sanitàries de Catalunya.
Dos vocals en representació de les associacions de consumidors, usuaris i malalts.
Els vocals del Consell de Direcció són nomenats i separats del càrrec pel conseller o consellera competent en matèria de salut, a proposta de cada una de les representacions que el componen.
Els vocals que representen els consells comarcals i els ajuntaments han d'ésser designats, a parts iguals, per les entitats associatives d'ens locals de Catalunya.
El nomenament dels vocals del Consell de Direcció es fa per un període màxim de quatre anys, sens perjudici que els vocals puguin ésser reelegits successivament, sempre que gaudeixin de la representació requerida.
-1 Corresponen al Consell de Direcció les funcions següents:
a) Fixar els criteris d'actuació del Servei Català de la Salut, d'acord amb les directrius del Departament de Sanitat i Seguretat Social i del Consell Executiu, en el marc de la política sanitària de la Generalitat, i establir els criteris generals de coordinació de tot el dispositiu sanitari públic i de cobertura pública, especialment pel que fa a les activitats que portin a terme les Regions Sanitàries.
b) Elaborar l'avantprojecte del Pla de Salut de Catalunya.
c) Aprovar les propostes generals en matèria d'ordenació i planificació sanitàries, sòcio-sanitàries i de salut pública, d'acord amb les previsions del Pla de Salut de Catalunya.
d) Aprovar les propostes de programes d'actuació i d'inversions generals del Servei Català de la Salut.
e) Aprovar la proposta de l'avantprojecte de pressupost d'ingressos i despeses anuals del Servei Català de la Salut i elevar-la al Departament de Sanitat i Seguretat Social perquè la incorpori a l'avantprojecte general d'aquest i hi doni el tràmit establert en la Llei de Finances Públiques de Catalunya.
f) Aprovar l'estat de comptes i els documents relatius a la gestió econòmica i comptable del Servei Català de la Salut i elevar-los al Departament de Sanitat i Seguretat Social.
g) Fixar els criteris generals, i establir i actualitzar els acords, els convenis i els concerts per a la prestació dels serveis, tenint en compte, amb caràcter previ, la utilització òptima dels recursos sanitaris públics.
h) Aprovar els plans de salut de les diferents Regions i Sectors Sanitaris, d'acord amb les normes, les directrius i els programes del Consell Executiu i del Pla de Salut de Catalunya.
i) Acordar l'establiment de fórmules de gestió integrada o compartida amb entitats públiques o privades.
j) Establir les directrius generals i els criteris d'actuació a què es refereix l'article 7, apartat 1, epígraf f), i planificar amb criteris de racionalització els recursos sanitaris a Catalunya d'acord amb les directrius del Consell Executiu, així com les mesures necessàries per a la millor prestació dels serveis que gestioni.
k) Proposar al Departament de Sanitat i Seguretat Social els preus i les tarifes per la prestació i la concertació de serveis, així com llur modificació i revisió.
l) Proposar al Departament de Sanitat i Seguretat Social, als efectes de la seva elevació al Consell Executiu de la Generalitat, la constitució d'organismes, la formació de consorcis i la creació, per part del Servei Català de la Salut, de qualsevulla altres entitats admeses en dret o la seva participació en aquestes.
m) Aprovar les propostes de normativa en les matèries sotmeses a l'àmbit de competència del Servei Català de la Salut, i elevar-les al Departament de Sanitat i Seguretat Social a l'objecte de la seva tramitació.
m bis ) Aprovar l'estructura en unitats del Servei Català de la Salut.
n) Aprovar la relació de llocs de treball del Servei Català de la Salut.
p) Aprovar, si escau, la Memòria anual del Servei Català de la Salut.
q) Acordar la delegació de funcions a què fa referència l'article 22, apartat 3.
r) Autoritzar la delegació de funcions prevista en l'article 17.
s) Aprovar el reglament-marc de funcionament intern dels Consells de Direcció de les Regions Sanitàries.
t) Qualssevulla altres no assignades als restants òrgans del Servei Català de la Salut que li puguin correspondre per llei o per reglament.
-2 Els acords s'han d'adoptar per majoria simple, excepte aquells a què es refereixen els epígrafs a) i e) de l'apartat anterior, que s'han de prendre per majoria de dos terços dels membres del Consell de Direcció.
Malgrat això, pel que fa a l'apartat a), és suficient la majoria absoluta si, transcorregut un mes, no s'assoleix la majoria qualificada de dos terços.
Pel que fa a l'apartat e), en el cas que no s'aconsegueixi acord per majoria de dos terços, la proposta de l'avantprojecte de pressupost és remesa igualment al Departament de Sanitat i Seguretat Social perquè, dins del termini legal, pugui seguir el curs que correspongui, fent constar com a annex el sentit del vot de cada un dels membres del Consell de Direcció.
Amb l'objectiu d'assolir una ordenació òptima dels serveis sanitaris de cobertura pública a càrrec del Servei Català de la Salut que permeti l'homogeneïtzació adequada de les prestacions i la utilització correcta dels recursos humans i materials, els centres, serveis i establiments sanitaris integrats en el Servei Català de la Salut, i també la resta de centres, serveis i establiments sanitaris que satisfan regularment necessitats del sistema sanitari públic de Catalunya, constitueixen el Sistema sanitari integral d'utilització pública de Catalunya (Siscat), com a instrument adreçat a la prestació de l'assistència sanitària pública.
El Sistema sanitari integral d'utilització pública de Catalunya és constituït per:
a) La xarxa de centres d'internament d'utilització pública de Catalunya.
b) La xarxa de centres i serveis sanitaris d'àmbit comunitari d'utilització pública de Catalunya.
c) La xarxa de serveis de transport sanitari d'utilització pública de Catalunya.
El Servei Català de la Salut, només amb caràcter excepcional i per una durada limitada, pot establir contractes o convenis amb els titulars de centres i establiments sanitaris que no pertanyin al Sistema sanitari integral d'utilització pública de Catalunya, en els supòsits en què els centres i establiments sanitaris del Sistema no siguin suficients.
S'han de fixar per reglament els requisits, les condicions i el procediment per a la inclusió i l'exclusió dels centres, serveis i establiments sanitaris en les corresponents xarxes del Sistema sanitari integral d'utilització pública de Catalunya.
Així mateix, en funció de les diferents xarxes, si escau, s'han d'establir per reglament els criteris d'acreditació o els estàndards de qualitat.
El Servei Català de la Salut, d'acord amb les previsions del Pla de salut de Catalunya, ha d'establir l'àrea d'influència territorial o funcional que correspon a cada un dels centres, serveis i establiments sanitaris inclosos en les corresponents xarxes del Sistema sanitari integral d'utilització pública de Catalunya, que, llevat d'excepcions motivades, s'ha d'ajustar a l'ordenació territorial establerta per aquesta llei.
S'han de fixar per reglament els criteris per a garantir el nivell de qualitat assistencial dels centres, serveis i establiments sanitaris i l'eficàcia i l'eficiència de la gestió econòmica d'aquests.
La pertinença dels centres, serveis i establiments sanitaris al Sistema sanitari integral d'utilització pública de Catalunya comporta:
a) Exercir les funcions assistencials que els correspongui en funció de llur integració en la xarxa corresponent i les funcions de promoció de la salut i educació sanitària de la població, medicina preventiva, recerca clínica i epidemiològica i docència, d'acord amb els programes del Servei Català de la Salut i de la regió sanitària específica, i també la participació en les comeses d'informació sanitària i estadística.
b) Restar subjectes a les previsions que en matèria de gestió i comptabilitat estableixen els articles 54 i 55.
c) Restar subjectes als controls i les inspeccions periòdics i esporàdics que calguin per tal de verificar el compliment de les normes sanitàries, administratives, econòmiques i estructurals que siguin aplicables.
d) Adequar la gestió dels serveis a les directrius generals i els criteris d'actuació que estableixi el Servei Català de la Salut, d'acord amb l'apartat 1 de l'article 46.
e) Restar subjectes a les normes d'acreditació o, si escau, als estàndards de qualitat que s'estableixin reglamentàriament.
f) Subministrar al departament competent en matèria de salut i al Servei Català de la Salut tota la informació assistencial i econòmica que calgui per a garantir la viabilitat, la continuïtat, la qualitat i la seguretat dels serveis assistencials de cobertura pública.
Els centres, els serveis i els establiments del Sistema sanitari integral d'utilització pública de Catalunya no integrats en el Servei Català de la Salut s'hi adscriuen funcionalment per a la coordinació adequada de tot el dispositiu sanitari de cobertura pública.
A aquest efecte, el Servei Català de la Salut pot fixar directrius i criteris d'actuació, que són vinculants pel que fa als dits centres i establiments.
L'adscripció funcional al Servei Català de la Salut dels centres, serveis i establiments inclosos dins el Sistema sanitari integral d'utilització pública de Catalunya implica que les entitats i els organismes que en tenen la titularitat i la gestió les continuen mantenint a tots els efectes.
Per tal de garantir la continuïtat en la prestació dels serveis sanitaris de cobertura pública com a servei públic, les disposicions reglamentàries que regulin els requisits, les condicions i el procediment per a la inclusió i l'exclusió dels centres, serveis i establiments sanitaris en les xarxes corresponents del Sistema sanitari integral d'utilització pública de Catalunya han de tenir en compte els criteris de planificació sanitària, territorialització i estabilitat de la vinculació, en el marc d'un model de prestació de serveis en xarxa que ha d'afavorir les sinergies entre els diferents centres, serveis i establiments sanitaris, sense perjudici del que estableix la normativa bàsica sobre contractació del sector públic.
Per tal d'optimitzar els recursos del sistema sanitari públic, s'han d'establir per reglament els mecanismes oportuns que permetin l'adscripció de les especialitats mèdiques que es desenvolupen en l'àmbit extrahospitalari als centres de la xarxa de centres d'internament, llevat de les que per llur entitat i llurs característiques serveixen de suport i referència a l'atenció primària de salut.
-1 En els procediments administratius per a l'autorització prèvia per a la creació, la modificació, l'ampliació, el trasllat i el tancament de centres, serveis i establiments sanitaris i sociosanitaris i per a l'acreditació de centres, serveis i establiments sanitaris i sociosanitaris, sens perjudici de l'obligació de l'Administració de dictar la resolució expressa pertinent, el venciment del termini de tres mesos sense que s'hagi notificat la resolució expressa legitima la persona interessada per a entendre desestimada per silenci administratiu la seva sol·licitud.
-2 En els procediments administratius d'autorització de centres sanitaris extractors i trasplantadors d'òrgans, d'autorització de centres sanitaris per a la realització de trasplantaments de progenitors hematopoètics, d'acreditació de centres i establiments on es fan pràctiques abortives, d'emissió de la certificació tecnicosanitària d'ambulàncies, d'autorització de tractament amb opiacis, sens perjudici de l'obligació de l'Administració de dictar la resolució expressa pertinent, el venciment del termini de tres mesos sense que s'hagi notificat la resolució expressa legitima la persona interessada per a entendre desestimada per silenci administratiu la seva sol·licitud.
-3 En els procediments administratius de certificació de criteris de qualitat de les unitats assistencials de radiodiagnòstic, radioteràpia i medicina nuclear, sens perjudici de l'obligació de l'Administració de dictar la resolució expressa pertinent, el venciment del termini de sis mesos sense que s'hagi notificat la resolució expressa legitima la persona interessada per a entendre desestimada per silenci administratiu la seva sol·licitud.
-4 En els procediments administratius de reconeixement de l'interès sanitari d'actes de caràcter científic, sens perjudici de l'obligació de l'Administració de dictar la resolució expressa pertinent, el venciment del termini de dos mesos sense que s'hagi notificat la resolució expressa legitima la persona interessada per a entendre desestimada per silenci administratiu la seva sol·licitud.
-5 En els procediments administratius d'autorització per a construir i ampliar cementiris, sens perjudici de l'obligació de l'Administració de dictar la resolució expressa pertinent, el venciment del termini de sis mesos sense que s'hagi notificat la resolució expressa legitima la persona interessada per a entendre desestimada per silenci administratiu la seva sol·licitud.